รายงานคณะกรรมการตรวจสอบ

Report From The Audit Committee

คณะกรรมการตรวจสอบได้รับมอบหมายจากคณะกรรมการบริษัทฯ
ให้ปฏิบัติหน้าที่ในการกำกับดูแลกิจการที่ดีตามประกาศของตลาดหลักทรัพย์แห่งประเทศไทย (ตลท.)
และแนวทางตามมาตรฐานสากลในเรื่องสำคัญๆ ได้แก่การสอบทานงบการเงินให้มีความถูกต้อง
ครบถ้วน ทันเวลา เชื่อถือได้ ดูแลให้บริษัทปฏิบัติตามข้อกำหนดของ ตลท. กฎหมาย
และระเบียบข้อบังคับต่างๆ ที่ เกี่ยวข้อง
ตลอดจนการสอบทานระบบการควบคุมภายในให้มีความเหมาะสม มีประสิทธิภาพเพียงพอ
มีการประเมินการบริหารความเสี่ยง การกำกับดูแลงานตรวจสอบภายในและการสอบบัญชีของบริษัทฯ
รวมทั้งปฏิบัติงานอื่นๆ ที่คณะกรรมการบริษัทมอบหมาย ซึ่งสรุปผลได้ดังนี้.-

ในรอบระยะเวลาบัญชีปี 2548 นี้ ได้สอบทานกระบวนการจัดทำงบการเงิน
การเปิดเผยข้อมูลในรายงานงบการเงินรายไตรมาสและงบการเงินประจำปี
ได้สอบถามประเด็นสำคัญที่มีผลกระทบต่องบการเงิน พร้อมรับฟังคำชี้แจง
รวมทั้งเหตุผลจากผู้สอบบัญชีและฝ่ายบริหารจนเป็นที่พอใจ
โดยมีความเห็นว่างบการเงินและหมายเหตุประกอบงบการเงิน ดังกล่าว
ได้จัดทำตามมาตรฐานการบัญชีที่กำหนดในพระราชบัญญัติการบัญชีพุทธศักราช 2543
ประกาศของคณะกรรมการกำกับหลักทรัพย์และตลาดหลักทรัพย์ (กลต.) และ ตลท.
อย่างถูกต้องตามสมควรเป็นที่เชื่อถือได้แก่ ผู้ถือหุ้น นักลงทุน และผู้ที่เกี่ยวข้องทั่วไป อนึ่ง
ข้อสังเกตของผู้สอบบัญชีทุกเรื่องจะได้รับการพิจารณาและปรับปรุงแก้ไขให้เป็นไปตามความเหมาะสมกับสภาพของธุรกิจและมาตรฐานการบัญชีแล้ว

ในด้านการกำกับดูแลกิจการที่ดี ได้มีการสอบทานให้มีการปฏิบัติตามหลักการกำกับดูแลกิจการที่ดีของ
ตลท. และมาตรฐานสากล นอกจากนั้นยังได้มีการประเมินผลการปฏิบัติงานของตนเอง
ในเรื่องความพร้อม ขอบเขตหน้าที่ความรับผิดชอบ และการประชุมของคณะกรรมการตรวจสอบ
ซึ่งผลการประเมินอยู่ในระดับเป็นที่น่าพอใจมาก

ในเรื่องการควบคุมภายในของบริษัท
ได้มีการประเมินระบบการควบคุมภายในแล้วพบว่าเพียงพอและเหมาะสมในการดำเนินธุรกิจ
รวมทั้งไม่พบจุดอ่อนของระบบการควบคุมภายในที่เป็นสาระสำคัญอันจะส่งผลกระทบต่อผลการดำเนินงานของบริษัท
ตลอดจนได้มีการประเมินการบริหารความเสี่ยงอย่างเป็นระบบรวมทั้งการกำหนดสัญญาณเตือนภัยและแนวทางการจัดการ
เพื่อลดความเสี่ยงตามหลักเกณฑ์ที่กำหนดไว้เป็นคู่มือ
เพื่อจะได้จัดการความเสี่ยงให้เหมาะสมได้ทันเวลา
และมีการปฏิบัติตามคู่มือการบริหารความเสี่ยงอย่างสม่ำเสมอ
ความเสี่ยงของบริษัทที่สำคัญได้แสดงไว้ในรายงานประจำปีแล้ว

คณะกรรมการตรวจสอบได้พิจารณาข้อเสนอของบริษัทสอบบัญชีชั้นนำ 3 แห่ง
ในเรื่องขอบเขตการให้บริการ คุณสมบัติของผู้สอบบัญชีตามประกาศของ ตลท. อัตราค่าสอบบัญชี
และอื่นๆ แล้ว มีความเห็นให้เสนอคณะกรรมการบริษัทฯ เพื่อขออนุมัติที่ประชุมผู้ถือหุ้นแต่งตั้ง
นายศุภชัย ปัญญาวัฒโน ผู้สอบบัญชีรับอนุญาตเลขที่ 3930 หรือ นายณรงค์ พันตาวงษ์ ผู้สอบบัญชี
รับอนุญาตเลขที่ 3315 แห่งบริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทฯ
ประจำปี 2549

ในนามคณะกรรมการตรวจสอบ

(นายพารณ อิศรเสนา ณ อยุธยา)

ประธานคณะกรรมการตรวจสอบ

วันที่ 17 กุมภาพันธ์ 2549

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2548

ค่าตอบแทนจากการสอบบัญชี (AUDIT FEE)

+-------+-----------------------+--------------------+-----------------+
| รา    | ชื่อบริษัทผู้จ่าย            | ชื่อผู้สอบบัญชี          | ค่าสอบบัญชี*       |
| ยการที่ |                       |                    |                 |
+-------+-----------------------+--------------------+-----------------+
| 1     | บริษัท สัมมากร จำกัด      | น.ส.ธนาวรรณ        | 600,000.00 บาท  |
|       | (มหาชน)               | อนุรัตน์บดี            |                 |
+-------+-----------------------+--------------------+-----------------+
| รวม   |                       |                    | 600,000.00 บาท  |
| ค่าตอบ |                       |                    |                 |
| แทนจา |                       |                    |                 |
| กการส |                       |                    |                 |
| อบบัญชี |                       |                    |                 |
+-------+-----------------------+--------------------+-----------------+

*ค่าสอบบัญชีดังกล่าว
ได้รวมค่าสอบทานงบการเงินระหว่างกาลสำหรับไตรมาสและสำหรับงวดที่เกี่ยวข้องแล้ว

ค่าบริการอื่นๆ (NON-AUDIT FEE)

+---------+------------------+------------------+-----------+---------+
| ชื่อบ     | ประ              | ผู้ให้บริการ         | ค่าต       |         |
| ริษัทผู้จ่าย | เภทของงานบริการอื่น |                  | อบแทนของง |         |
|         |                  |                  | านบริการอื่น |         |
+---------+------------------+------------------+-----------+---------+
|         |                  |                  | ส่วน       | ส่วนที่จ   |
|         |                  |                  | ที่จ่ายไปในร | ะต้องจ่าย |
|         |                  |                  | ะหว่างปีบัญชี | ในอนาคต |
+---------+------------------+------------------+-----------+---------+
| -       | -                | -                | -         | -       |
+---------+------------------+------------------+-----------+---------+
| รวมค่า   |                  |                  | -         | -       |
| ตอบแทนส |                  |                  |           |         |
| ำหรับงาน |                  |                  |           |         |
| บริการอื่น |                  |                  |           |         |
+---------+------------------+------------------+-----------+---------+

ข้อมูลข้างต้น

 ถูกต้องครบถ้วนแล้ว ทั้งนี้
ข้าพเจ้าขอยืนยันว่าไม่มีข้อมูลให้บริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้น

 ไม่ถูกต้อง ไม่ครบถ้วน
กล่าวคือ........................................................................................................................
...........................................................................................................................................................................

  เมื่อปรับปรุงข้อมูลข้างต้น (ถ้ามี) แล้ว
  ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
  สำนักงานสอบบัญชีที่ข้าพเจ้าสังกัด
  และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีดังกล่าว ที่ถูกต้องครบถ้วน

  ลงชื่อ........................................................

  (นางสาวธนาวรรณ อนุรัตน์บดี)

  สังกัด บริษัท ดีลอยท์ ทู้ช โธมัทสุ ไชยยศ จำกัด